**Mesto Vrútky**

**Predkladacia správa**

Určené:

***na zasadnutie Mestskej rady vo Vrútkach dňa 21.01.2022 a***

***neplánovaného Mestského zastupiteľstva vo Vrútkach dňa 25.01.2022***

Názov materiálu:

**Výzva Ministerstva investícií, regionálneho rozvoja a informatizácie SR na podanie žiadostí o poskytnutie dotácie v oblasti podpory regionálneho rozvoja**

**Dôvodová správa**

Dňa 29. decembra 2021 vyhlásilo Ministerstvo investícií, regionálneho rozvoja a informatizácie SR (MIRRI)výzvu na podanie žiadostí o poskytnutie dotácie v oblasti podpory regionálneho rozvoja zameraných na vybudovanie multifunkčnej voľnočasovej
športovej haly.

Žiadatelia sa môžu uchádzať o poskytnutie dotácie v maximálnej výške 1 200 tis. EUR. Výška spolufinancovania je stanovená na 10%. Oprávnenými žiadateľmi sú výlučne obce a mestá v SR. Termín na predkladanie žiadostí o dotácie MIRRI je 30. júna 2022. Realizovaný projekt má umožniť pravidelné a udržateľné využívanie tejto infraštruktúry zo strany športových klubov, škôl a obce v danej lokalite, pričom prístup do športovej haly nesmie byť vyhradený pre konkrétneho jedného užívateľa a musí
byť zabezpečený pre väčší okruh používateľov a tento musí byť poskytovaný na
rovnakom, transparentnom a nediskriminačnom základe.

Predkladáme návrh na prípravu zapojenia sa do výzvy vo forme zabezpečenia projektovej dokumentácie, stavebného povolenia a žiadosti o dotáciu na vybudovanie multifunkčnej športovej haly vo Vrútkach, na pozemkoch mesta Vrútky susediacich so ZŠ Hany Zelinovej vo Vrútkach.

**Návrh na uznesenie:**

**Mestská rada vo Vrútkach odporúča Mestskému zastupiteľstvu**

**zobrať na vedomie:**

* informáciu o vyhlásenej výzve Ministerstvo investícií, regionálneho rozvoja a informatizácie SR (MIRRI)na podanie žiadostí o poskytnutie dotácie v oblasti podpory regionálneho rozvoja zameraných na vybudovanie multifunkčnej voľnočasovej športovej haly.

**schváliť**

* prípravu žiadosti o dotáciu na vybudovanie multifunkčnej športovej haly vo Vrútkach vrátane povinných príloh.

**Mestské zastupiteľstvo vo Vrútkach**

**berie na vedomie:**

* informáciu o vyhlásenej výzve Ministerstvo investícií, regionálneho rozvoja a informatizácie SR (MIRRI)na podanie žiadostí o poskytnutie dotácie v oblasti podpory regionálneho rozvoja zameraných na vybudovanie multifunkčnej voľnočasovej športovej haly.

**schvaľuje:**

* prípravu žiadosti o dotáciu na vybudovanie multifunkčnej športovej haly vo Vrútkach vrátane povinných príloh.

Vo Vrútkach, dňa 20.01.2022

# Spracoval: Mgr. Branislav Zacharides, primátor mesta

Predkladá: Mgr. Branislav Zacharides, primátor mesta

.................................................. ..................................................

 podpis spracovateľa podpis predkladateľa